रात 1 बजे सड़कों पर भटकते रहे पर्यावरण मंत्री; पुलिस से की शिकायत
Bihar Minister Tej Pratap Yadav's thrown out of a hotel in Varanasi बिहार के वन एवं पर्यावरण मंत्री तेजप्रताप यादव का सामान वाराणसी के एक होटल ने बाहर निकाल दिया। शुक्रवार रात 1 बजे उनका सामान बिना जानकारी दिए होटल के रिसेप्शन पर रख दिया गया।
बिहार के वन एवं पर्यावरण मंत्री तेजप्रताप यादव का सामान वाराणसी के एक होटल ने बाहर निकाल दिया। शुक्रवार रात 1 बजे उनका सामान बिना जानकारी दिए होटल के रिसेप्शन पर रख दिया गया। उस दौरान तेजप्रताप अपने दोस्तों के साथ अस्सी घाट घूमने गए थे। जब वो होटल लौटे तो देखा कि सामान बाहर पड़ा हुआ था। इसके बाद तेजप्रताप के निजी सहायक मिशाल सिन्हा ने सिगरा थाना पुलिस से इस मामले में लिखित शिकायत की है।
तेजप्रताप यादव अपने निजी दौरे पर वाराणसी आए थे। होटल संचालक की इस करतूत की सूचना पुलिस को दी गई है। यह घटना वाराणसी के सिगरा क्षेत्र के अरकेडिया होटल की है।
अब कुछ तस्वीरें देखिए...
होटल प्रबंधन बोला- मंत्री जी कंफ्यूज हो गए थे 
होटल प्रबंधन कहना है कि मंत्री जी के नाम से 205 और 206 नंबर कमरा बुक था। शुक्रवार दोपहर 12 बजे मंत्री जी को कमरा खाली करना था, लेकिन उन्होंने कमरा खाली नहीं किया। उस कमरे की बुकिंग चेन्नई के एक गेस्ट ने ऑनलाइन कराई थी। वो होटल पहुंच गया।
होटल प्रबंधन का कहना है कि हम मंत्री जी के स्टाफ के सामने ही उनका सामान दूसरे कमरे में शिफ्ट करवा रहे थे। इस पर वो नाराज हो गए। दोनों कमरे छोड़कर गाड़ी में बैठ गए। मंत्री का कमरा आज सुबह तक उनके नाम से बुक था, लेकिन वो रात में ही चले गए। होटल प्रबंधन का कहना है कि मंत्री जी कंफ्यूज हो गए थे।
शिकायत की कॉपी पढ़िए...
शिकायत में क्या कहा गया है...
शिकायत में बताया गया है कि मंत्री तेजप्रताप 206 नंबर कमरे में ठहरे थे। बगल के 205 कमरे में उनके निजी सहायक और सुरक्षाकर्मी थे। वो सुबह 11 बजे मंदिर दर्शन और अस्सी घाट पर गंगा आरती के लिए निकले थे। वापस रात 12 बजे लौटे तो उनका सामान रिसेप्शन पर रख दिया गया था।
बिना अनुमति के मंत्री जी का कमरा 206 खोला गया। जो उनकी सुरक्षा के लिए भी घातक है। इस दौरान उनका एक स्टाफ दिलावर भी मौजूद था। उसे रूम नंबर 205 से निकालकर रिसेप्शन पर बिठा दिया गया। ये काम नियम के खिलाफ है। तुरंत कार्रवाई कीजिए।
तेज प्रताप ने बिहार की छवि खराब की
वाराणसी में तेजप्रताप यादव के होटल प्रकरण पर सुशील मोदी ने कहा कि मंत्री तेज प्रताप यादव के व्यवहार से बिहार की छवि खराब हुई है। उन्होंने कहा कि मंत्रियों के अमर्यादित आचरण और अनर्गल बयानों पर मुख्यमंत्री का कोई नियंत्रण नहीं है। होटल प्रबंधन के अनुसार तेज प्रताप ने तय समय पर कमरा खाली नहीं किया और नहीं बिल का भुगतान किया।
ये खबरें भी पढ़िए...
मंत्री तेज प्रताप बोले- सपने में आए मुलायम सिंह:मैं रोने लगा तो वे भी रोने लगे; इसलिए साइकिल से दफ्तर आया हूं
बिहार सरकार के वन एवं पर्यावरण मंत्री तेज प्रताप यादव बुधवार को साइकिल से दफ्तर पहुंचे। उन्होंने साइकिल चलाने के पीछे की वजह बताई। मंत्री ने कहा कि नेताजी मुलायम सिंह यादव मेरे सपने में आए थे। उन्होंने मुझे घड़ी दी। मैं जब रोने लगा तो वे भी रोने लगे। नेताजी ने मेरे साथ साइकिल चलाई।
इसके बाद मेरे मन में आया कि साइकिल से दफ्तर जाऊं। इससे पर्यावरण भी बचेगा। तेज प्रताप यादव ने राबड़ी आवास से विभागीय कार्यालय अरण्य भवन तक करीब एक किलोमीटर की दूरी साइकिल चलाकर तय की। फिर साइकिल से ही आवास पर वापस लौटे। पूरी रिपोर्ट पढ़ने के लिए यहां क्लिक करिए